კორუფცია რუსეთში

კორუფცია რუსეთში ითვლება ძალიან სერიოზულ პრობლემად,  რომელიც გავლენას ახდენს ცხოვრების სხვადასხვა ასპექტებზე, მათ შორის ეკონომიკაზე, ბიზნესზე, პოლიტიკაზე, საჯარო ადმინისტრაციაზე, სამართალდამცავ ორგანოებზე, ჯანდაცვასა და განათლებაზე. კორუფცია აფერხებს ქვეყნის ეკონომიკურ განვითარებას, იწვევს უთანასწორობას, ძირს უთხრის დემოკრატიის პრინციპებსა და ადამიანის უფლებებს. რუსეთში კორუფციის ფენომენი მტკიცედ არის დამკვიდრებული საჯარო მმართველობის ისტორიულ მოდელში და ქვეყნის სამართლის უზენაესობის საერთო სისუსტის შედეგად მიიჩნევა. საერთაშორისო გამჭვირვალობამ 2022 წელს განაცხადა, რომ "კორუფცია რუსეთში ენდემური" ფენომენია. ორგანიზაციის მიერ გამოქვეყნებულ 2024 წლის კორუფციის ინდექსის მონაცემებში რუსეთმა ევროპის ქვეყნებს შორის ბოლო ადგილზე იყო.  ვლადიმირ პუტინის რეჟიმის პირობებში, კორუფციის ფერომენს ხშირად აღწერენ, როგორცკლეპტოკრატიაა, ოლიგარქიასა და პლუტოკრატიას, რაც კრონიზმის ეკონომიკური სისტემითაა განპირობებული. 

კორუფციის გავრცელება რუსეთში
რიჩარდ პალმერის თანახმად, რომელიც 1990-იანი წლების დასაწყისში იყო აშშ-ის საელჩოს CIA-ს სადგურის ხელმძღვანელი მოსკოვში, სსრკ-ის დაშლას თან მოჰყვა სახელმწიფო ხაზინიდან მილიარდობით დოლარის არალეგალური გადარიცხვა კერძო ანგარიშებზე ევროპასა და აშშ-ში. ეს განახორციელეს საბჭოთა ელიტის წარმომადგენლებმა, რომლებმაც კგბ-ის მიერ ცივი ომის პერიოდში დასავლური საბანკო სისტემების შესახებ მოპოვებული ცოდნასთან ჰქონდათ წვდომა. პალმერმის შეფასებით, ყველა სახელმწიფო ორგანო ჩართული იყო „მასობრივ კორუფციაში.“

რუსეთში ქრთამის  საშუალო ოდენობა გაიზარდა დიმიტრი მედვედევის პრეზიდენტობის დროს. რუსეთის შინაგან საქმეთა სამინისტროს ეკონომიკური დანაშაულების წინააღმდეგ ბრძოლის დეპარტამენტის მონაცემების მიხედვით, 2008 წელს საშუალო ქრთამი 9,000 რუბლს შეადგენდა; 2009 წელს 23,000 რუბლი იყო; 2010 წელს — 61,000 რუბლი, ხოლო 2011 წელს — 236,000 რუბლი. ეს უკანასკნელი 2008 წლის მაჩვენებელზე 26-ჯერ მეტია, რაც მნიშვნელოვნად აღემატება იმ პერიოდის ინფლაციის დონეს. 

2004 წელს რუსეთი კორუფციის აღქმის ინდექსში ქვეყნებს შორის 90-ე ადგილზე იყო,  ხოლო 2005 წელს, ვლადიმირ პუტინის მეორე პრეზიდენტობის ვადების დაწყებისას, რუსეთმა კორუფციის დონით 36 ქვეყანას გადაუსწრო და 126-ე ადგილზე გადაინაცვლა. 2024 წლის კორუფციის აღქმის ინდექსში რუსეთმა დაიკავა 154-ე ადგილი 22 ქულით, რაც მისი ყველაზე დაბალი მაჩვენებელია. 

სერგეი ივანოვის, კრემლის მთავარი მდივნის, თქმით, რუსეთში ყველაზე კორუმპირებული სფეროებია  ჯანდაცვა, განათლება,Osipian, Ararat. (2012). "Loyalty as Rent: Corruption and Politicization of Russian Universities." International Journal of Sociology and Social Policy, 32(3/4), pp. 153-167. საცხოვრებელი და კომუნალური მომსახურებები. შედარებისთვის, დამოუკიდებელი ექსპერტები გამოცემა RBC-დან რუსეთში ყველაზე კორუმპირებულ სფეროდ სამართალდამცავი ორგანოებს ასახელებენ, რასაც მოჰყვება ჯანდაცვა, განათლება, საცხოვრებელი და კომუნალური მომსახურებები და სოციალური დაცვის სერვისები. თუმცა, სახელმწიფოს დონეზე, კორუფციის  ძირითადი სფეროები შემდეგნაირად ნაწილდება: სახელმწიფო კონტრაქტები და შესყიდვები; ნებართვის და აკრედიტაციის გაცემის პროცესი; სამართალდამცავი ორგანოები; მიწის განაწილება და მიწასთან დაკავშირებული ურთიერთობები; მშენებლობა.

სქოლიო

კატეგორია:კორუფცია